ചിട്ടിക്ക് പി. ജയരാജന്റെ അനുമതിയില്ല: എം.വി. ജയരാജന് കണ്ണൂര്: പേരാവൂരില് സിപിഎം നിയന്ത്രണത്തിലുള്ള ഹൗസിംഗ് ബില്ഡിംഗ് സൊസൈറ്റി ചിട്ടി നടത്തിയത് പി. ജയരാജന്റെ അനുമതിയോടെയല്ലെന്ന് സിപിഎം ജില്ലാ സെക്രട്ടറി എം.വി. ജയരാജന്. പി. ജയരാജന് ഉള്പ്പെടെയുള്ള ജില്ലാ കമ്മിറ്റിയാണ് ചിട്ടി നടത്തരുതെന്നു വിലക്കിയത്. ചിട്ടി നടത്താന് പാര്ട്ടിയുടെ അനുമതി ഉണ്ടായിരുന്നുവെന്ന് ആദ്യം പറഞ്ഞ വ്യക്തിതന്നെ പിന്നീടത് തിരുത്തിയതായും എം.വി. ജയരാജന് പറഞ്ഞു. കണ്ണൂരില് മാധ്യമങ്ങളോട് പ്രതികരിക്കുകയായിരുന്നു അദ്ദേഹം. തട്ടിപ്പുമായി ബന്ധപ്പെട്ട് സഹകരണ വകുപ്പ് സമഗ്ര അന്വേഷണം നടത്തണമെന്നും എം.വി. ജയരാജന് ആവശ്യപ്പെട്ടു. കുറ്റക്കാര്ക്കെതിരേ സംഘടനാപരമായും നിയമപരമായും നടപടി സ്വീകരിക്കും. ചിട്ടി നടത്താന് അനുമതി നല്കാനുള്ള അധികാരം പാര്ട്ടിക്കില്ല. സഹകരണവകുപ്പാണ് അനുമതി നല്കേണ്ടതെന്നും ജയരാജന് പറഞ്ഞു.